open-index/open-wikipedia-markdown huggingface dataset:
Gavito

[eta|*Gavito* de [monaĥejo Geghard|Geghard.]]
**Gavito** aŭ **Kavito** ( [Kavit]) estas speco de nartekso (enirejo de la preĝejo) kiu estas nur trovebla en la armena arkitekturo. Ĝi estas ofte konstruata okcidente de la  preĝejo ene de monaĥa komplekso. Ĝi ankaŭ funkciis kelkfoje kiel kunvenejo.

## Historio 
Ekde la 10-a-11-a , nova stilo de konstruaĵo aperis, la *gavito*. La unuaj (« unua stilo »)  estis trovitaj en la sudo de Armenio, en la regiono Sjuniko. Ĝia stilo ŝanĝis ĉ. la jarcentoj 12-14: ĝi fariĝis komplekso (« dua stilo »); oni trovas ĝin en la monaĥejoj Saghmosavank, Hariĉavank aŭ ankaŭ en Hovhannavank. La *gavito* ankaŭ transformiĝos finde de la 13-a jarcento (« tria stilo »), kiel oni povas konstati en la monaĥejo Gandzasar ekzemple, aŭ en la Monaĥejo Haghpat. La konstruado de gavitoj finiĝis iom post iom kun la fino de la Mezepoko.

Kategorio:Armena arkitekturo
Kategorio:Monaĥejoj de Armenio
Kategorio:Armenaj vortoj kaj esprimoj
Internacia Flughaveno Zvartnoc

250px|dekstra|eta
La **Internacia Flughaveno Zvartnoco** () troviĝas proksime de Zvartnoco, je 10 km okcidente de Erevano, ĉefurbo de Armenio. La flughaveno estis inaŭgurita en 1961 kaj renovigita en la 80-a jardeko per konstruado de nova terminalo. En 1998 estis rehabiligita nova var-terminalo. En 2007 estis inaŭgurata nova internacia terminalo.

En la jaro 2006, entute 1.125.700 pasaĝeroj uzis la flughavenon, kiu estis kresko de 1,3% respekte al la antaŭa jaro.

En 2004 la konstruado de nova internacia terminalo kostis 100 milionoj da usonaj dolaroj. Ĝi kovras areon de 19.200 m² kaj per ĝi vojaĝas 2 milionoj da pasaĝeroj jare. La konstruaĵo de tiu ĉi terminalo estas parto de subskribita interkonsento inter la Armena Registaro en decembro 2001, per kiu ĝi liveris en koncesio la Internacian Flughavenon Zvarnocon por 30 jaroj al la kompanio uson-argentina "Corporation America", propraĵo de la armen-argentina entreprenisto Eduardo Eurnekian.

La 14-a de septembro 2006, la nova alvenhalo estis taŭga por funkciado. Aldona investado de 100 milionoj da usonaj dolaroj plurenovigos kaj pligrandigos la flughavenon antaŭ 2010.

## Statistikoj 
## Eksteraj ligiloj 
* Oficiala Retpaĝaro de la Internacia Flughaveno Zvartnoco

Kategorio:Konstruaĵoj en Erevano
Kategorio:Flughavenoj en Armenio
Monaĥejo Kobajr

La **Monaĥejo Kobajr** () estas armena monaĥejo de la 12-a jarcento, kiu troviĝas en la *marzo* Lori, Armenio. Ĝia konstruado komenciĝis en 1171, sub regado de la bagratida branĉo kiu regis en Lori. Poste, la monaĥejo transiris al la zakaridoj kaj konvertita en kalcedona centro; la princo Ŝahenŝah Zakariano estas entombigita ĉi tie. En 1279, konstruiĝis turo en la centro de la komplekso kaj gastigis la tombojn de Mĥargrjel Zakariano kaj lia edzino Vaneni.

220px|maldekstre|eta|Monaĥejo Kobajr
La restaĵoj de la ĉefa preĝejo konservas freskojn pri Jesuo, la Apostoloj, la Patroj de la Eklezio kaj aliaj sanktuloj. La plimulto de la nunaj skribaĵoj de la komplekso estas skribataj en la kartvela lingvo.

Kobajr estis en la kampanjo pri restaŭrado financata de la armena ŝtato kaj la helpo de Italio.

Kategorio:Monaĥejoj de Armenio
Kategorio:Armena Apostola Eklezio
Montareĝo

[eta|450px|La orienta eĝo de la montaro [Nagelfluhkette en la Allgäuer Alpen. Rigardo al la monto Steineberg (maldekstre)]]
**Montareĝo** (montar-eĝo) estas akra montodorso. Tiu geomorfologia objekt-tipo havas, precipe en la altmontaro, je ambaŭ flankoj krute falantajn deklivojn. Breĉo inter du montoj povas havi la formon de montareĝo, sed montareĝo ankaŭ povas finiĝi super valo kiel montonazo.

Kategorio:Geomorfologio
Ingres

**Ingres** estas libera kaj komerce subtenata rilata datumbaz-manipulilo uzebla en grandaj komercaj aŭ registaraj organizaĵoj. La kompanio *Ingres Corporation* regas la disvolvadon de Ingres kaj akceptas kod-kontribuojn de uzantoj el la tuta mondo.

## Eksteraj ligiloj 
* ingres.com (angle) 
* ingres.com (france)

Kategorio:Libera programaro
Ruĝecventra niltavo

La **Ruĝecventra niltavo** (***Niltava sundara***) estas birdo de la familio de Muŝkaptuledoj kaj de la genro *Niltava* kiu enhavas speciojn de tre bluaj maskloj ĉefe en la supraj partoj kun brunaj inoj.

Ĝi povus formi superspecion kun la specioj Sumatra niltavo, *N. sumatrana*, kaj la Davida niltavo, *N. davidi*; iam jam estis konsiderata samspecifa kun unu aŭ ambaŭ el la menciitaj specioj.

maldekstra|eta|Ruĝecventra niltavo|alt=Ruĝecventra niltavo
La masklo havas malhelbluajn al **nigrecajn vizaĝon, gorĝojn, dorson kaj flugilojn**, dum la **krono, nuko, ŝultro, pugo kaj vosto estas malhelbluaj** sed kun ne tiom brile helbluaj nuancoj (kiom ĉe la Davida niltavo) en pugo, krono kaj mallarĝa strio inter la malhela vizaĝo kaj la ŝultroj. La supraj partoj estas heloranĝaj, iom pli flavoranĝe nur en plej suba ventro. La flugiloj estas tre malhelaj. La **ino estas ĝenerale bruneca**, pli malhelbruna en flugiloj kaj kun olivverdeca nuanco en vizaĝo kaj blanka trabrusta strio. Temas pri evidenta kazo de seksa duformismo.

Ĝi troviĝas en Bangladeŝo, Butano, Ĉinio, Barato, Laoso, Birmo, Nepalo, Pakistano kaj Tajlando. Ties natura habitato estas subtropikaj aŭ tropikaj humidaj arbaroj de malaltaj teroj aŭ montararbaroj.

## Referencoj
* BirdLife International 2004. Niltava sundara. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Azio
Berlina Movado

[eta|**[Adolf Stoecker**]]
eta|Centraj personoj de la *"Berliner Bewegung"*: meze Otto Glagau, ĉirkaŭ li laŭ la horloĝmontrila iro Adolf König, Bernhard Förster, Max Liebermann
von Sonnenberg, Theodor Fritsch, Paul Förster kaj Otto Böckel.
La **Berlina Movado** (germane *Berliner Bewegung*) estis antisemita movado, kiu aktivis en la 1880-aj jaroj en la Germana Imperio.

La „Berlina Movado“ estiĝis el la fortiĝinta germana antisemitismo fine de la 1870-aj jaroj. Temas ne pri konkreta partio aŭ societo, sed komuna nomumo por diversaj personoj, grupoj, kies komuna trajto estis la kontraŭjudeco, malamikeco al judoj. Gravis la verkoj de la publikisto Otto Glagau. La movadon fortigis la konservativa ŝanĝo kun Otto von Bismarck ekde 1878/79, en kiu li rifuzis liberalismon kaj enkondukis socialkonservativan internan politikon.

La Movado atingis sian pinton en 1882, kiam simpatiis kun la movado eĉ la imperiestra familio (Vilhelmo la 1-a kaj 2-a). La subiro de la Movado komenciĝis per nova politiko de Bismarck, kiu en 1886 enkondukis sian kartelan politikon. En la registaro partoprenis la Nacia Liberala Partio, kiun la movado nomumis „Juda partio“. Ĉesis la silenta apogo, tolero de la ŝtato, la Movado subiris.

Kategorio:Historio de Germanio
Kategorio:Kontraŭjudismo
Kategorio:Politiko de Berlino
Jules Méline

**Félix Jules MÉLINE** (20-an de majo 1838 en Remiremont - 21-an de decembro 1925 en Parizo) estis franca politikisto kaj ĉefministro de Francio inter 1896 kaj 1898.eta|Jules MélineLi studis juron, li iĝis deputito en 1872 kaj li estis en 1879 mallongtempe sub-sekretario por ministro pri internaj aferoj. Li iĝis en 1880 gvidanta porparolanto de la partio, kiu favoris protektadon de la franca industrio kaj li havis gravan rolon en la kreado de la protektismaj leĝoj de 1890-1902. Inter 1883 kaj 1885, Méline estis **ministro pri agrikulturo**, en 1888-1889 li estis prezidanto de la Ĉambro de la Deputitoj. Li iĝis en 1896 **ĉefministro** kaj ministro pri agrikulturo, kiujn oficojn li forlasis en 1898.

Li redaktis iutempe *La République francaise* kaj post sia retiriĝo el la politiko li verkis ''Le Retour de la terre et la surproduction industrielle, tout en faveur de l'agriculture (1905)*.

La enkonduko de la franca protektisma mezuro (dogantarifoj) de 1892 estas nomata post li, kiel Méline-tarifo.

## Literaturo 
* Félix Jules Méline: *Le Retour de la terre et Ia surproduction industrielle, tout en faveur de l'agriculture'' (1905)

Kategorio:Francaj politikistoj
Kategorio:Ĉefministroj de Francio
Ghaĝar

eta|dekstra|Situo de komunumo Ghaĝar
'*Ghaĝar* (ankaŭ *Ghajar* aŭ *al-Ghajar*, , ) estas komunumo kun ĉ. 2500 loĝantoj, kies norda parto situas en Libano, dum la suda parto apartenas al la Golan-altaĵo. Ĝi situas je nur kelkaj kilometroj okcidente de la diskutita Ŝebaa-bienoj kaj kelkajn kilometrojn okcidente de Bint Ĝubail, „ĉefurbo de Hisbollah“. En 1932 la franca mandata administrado donis al la loĝantoj - ĉefe alavitoj - eblecon por mem decidi pri aparteneco de la komunumo. La loĝantoj decidis por Sirio, kie tiu religia malplimulto havas multajn reprezentantojn. Post la konkeroj de la israela milito en la sestaga milito de 1967, la komunumo venis sub israelan kontrolon. Dum la israela okupado, la vilaĝo etendiĝis inter 1978 ĝis 2000 de suda Libano al nordo de Israelo.

Post retiriĝo de la israelaj fortoj en 2000, la vilaĝon meze trairis la t.n. Blua Linio, kiu dividis la komunumon, ke 3/5 de la vilaĝo apartenas al Libano. Ĉe la linio oni konstruis landliman barilon. Post la israela-libana milito, Israelo konstruis pluan barilon norde de la vilaĝo.

Kategorio:Geografio de Libano
Kategorio:Geografio de Sirio
Kategorio:Geografio de Israelo
Kategorio:Araba-israela konflikto
Anthipes

***Anthipes*** estas genro de birdoj de la familio de Muŝkaptuledoj de specioj plej ofte konsiderataj kiel membroj de la proksime parenca genro Ficedula. 

Ĝi enhavus la jenajn speciojn:
* Blankagorĝa muŝkaptulo , *Anthipes monileger* aŭ * Ficedula monileger*
* Ruĝecbrova muŝkaptulo, *Anthipes solitaris* aŭ * Ficedula solitaris*

## Referencoj 
* **Del Hoyo**, J.; Elliot, A. & Christie D. (editors). (2006). *Handbook of the Birds of the World*. Volume 11: Old World Flycatchers to Old World Warblers. Lynx Edicions. ISBN 84-96553-06-X.

Kategorio:Muŝkaptuledoj
Kategorio:Birdoj de Azio
Gábor Rácz (politikisto)

**RÁCZ Gábor** [ra'c] estis hungara politikisto, deputito en landkunveno de Hungario. Li naskiĝis la 13-an de aŭgusto 1898 en Kézdivásárhely kaj mortinta la 25-an de junio 1954 en Felsőzsolca.

## Biografio
Gábor Rácz havigis doktoradon pri ŝtat- kaj jursciencoj en Szeged. Ekde la 20-aj jaroj li apartenis al la rondo de Endre Bajcsy-Zsilinszky, ekde 1930 estis ano de la *Nemzeti Radikális Párt*, ekde 1934 li estis ĝia ĉefsekretario kaj redaktis la gazeton *Szabadság*. Ekde 1935 li aliĝis al  *Független Kisgazda Párt* (FKgP). Li estis unu el organizantoj de kunsido en Miskolc en 1943, kiu postulis la elpaŝon de Hungarujo el la dua mondmilito. La hungaraj faŝistoj arestis lin post 15-a de oktobro 1944. Post la milito li estis ano de *Debreceni Ideiglenes Nemzetgyűlés*. En somero de 1947 oni eksigis lin el partio. En 1952 kune kun lia familio oni eklokigis lin al Hortobágy, de kie oni elliberigis lin en 1953 kaj loksidigis la familion lian en Felsőzsolca.

## Fonto
*Magyar Életrajzi Lexikon

Kategorio:Hungaraj politikistoj
Kategorio:Transilvaniaj hungaroj
Kridemandosigno

20px|maldekstra
**Kridemandosigno ‽** (*interrobang* en la angla) estas ne-norma marko de interpunkcio proponita por plenumi samtempe la funkciojn de demandosigno (?) kaj krisigno (!). El forma vidpunkto, temas pri kombino de tiuj du interpunkciaj signoj.

## Uzo 
Frazo finigita per kridemandosigno esprimas ekscititan demandon (1), emocio aŭ nekredado demando-forme (2) aŭ starigas retorikan demandon (3).

Ekzemploj:
# Kies estas tiu aŭto
# Ĉu vi vere estas Kanadano
# Ĉu fiŝoj naĝas

## Historio 
La usonano Martin K. Speckter inventis la kridemandosignon en 1962. Kiel mastro de reklam-agentejo Speckter pensis, ke unusola interpunkcia signo aspektus pli bele en la reklamoj kun retorikaj demandoj. Li proponis la koncepton pri unusola retorik-demanda interpunkcia signo en artikolon por la revuo *TYPEtalks*. Speckter petis de la legantoj eblajn nomojn por la nova karaktro.

En 1966, Richard Isbell el American Type Founders eldonis la tiparon Americana, kiu inkludis kridemandosignon. En 1968 ekzistis klavo en kelkaj skrib-maŝinoj *Remington*. En la 1980-aj jaroj eblis aĉeti klavojn kaj divers-stilajn kridemandosignojn por la skrib-maŝinoj *Smith-Corona*. Kridemandosigno enmodiĝis dum la 1960-aj jaroj, la vorto 'interrobang' eĉ aperis en kelkaj anglalingvaj vortaroj kaj la signo aperis en revuaj artikoloj kaj ĵurnaloj.

Tamen, tiu karaktro sufiĉe rapide eksmodiĝis kaj ne fariĝis norma interpunkcia signo. Tamen, eĉ se la plejparto el la tiparoj ne entenas la kridemandosignon, ĝi ne malaperis: Microsoft havigas diversajn specojn de kridemandosignoj en ĝia tiparo Wingdings 2 inkludita ĉe Microsoft Office. Ĝi estis ankaŭ akceptita de Unikodo kaj diversaj tiparoj kiel Lucida Sans Unicode, Arial Unicode MS aŭ Calibri entenas ĝin.

## Aperigo 
Kiel oni jam diris, kridemandosigno ne estas norma interpunkcia marko. Ĝia Unikoda kodo estas U+203D. Oni povas uzi ĝin en dokumentoj HTML per la kodo `&amp;#8253;` aŭ `&amp;#x203D;`, malgraŭ ke la dua formo prezentis problemojn pri akordigeblo kun kelkaj retumiloj.

Oni povas aperigi kridemandosignon en LaTeX uzante *textcomp* kaj tajpante la komandon `\textinterrobang`.

Sekvas kelkaj ekzemploj de kridemandosigno. Ĝia taŭga aperigo dependas de via retumilo kaj la tiparoj instalitaj en via komputilo.

Ĝi havas malavantaĝon ke multaj ne konas ĝin kaj ne facile videblas pri kio temas. Krome anstataŭanto povus esti duobligi la demandosignon(?) kaj krisignon(!) tiele: ?!

## Vidu ankaŭ 
* Demandosigno
* Krisigno

Kategorio:Interpunkcio
Kategorio:Tipografio
Edafologio

**Edafologio** (de la greka ἔδαφος, *edafos*: grundo), ankaŭ nomata **agrologio**, estas la scienco pri la grundoj rigarditaj kiel natura habitato por la plantoj. Estas, kun la pedologio, unu el la du ĉefaj branĉoj de la scienco pri grundoj.

La *Edafa influo* estas la nomo de la influo de la grundaj ecoj sur la kresko de plantoj en diversaj biomoj.

## Historio 
Edafologio estas preskaŭ tiel antikva kiel terkultivado. Ksenofono (431 – 355 antaŭ nia erao) notis la profiteman efikon de la enfosado de vepraĵoj per plugado, Katono la Maljuna (234 - 149 antaŭ nia erao) en sia verkaĵo *De Agri Cultura]* (*pri agra kultivo*) konsilis plugadon, kultivciklon kaj kultivadon de fabacoj, kiuj riĉigas la grundon je azoto.

## Branĉoj de Edafologio 
### Edafologio pri agroj 
Branĉo de agronomio kiu temas pri la kemio, fiziko kaj biologio de la kultivitaj grundoj:
* La kemio de la grundoj studas la plantajn nutraĵojn kaj la sterkon.
* La fiziko de la grundoj studas iliaj irigacio kaj drenado. Tiu scienco studas ankaŭ la rimedojn por malhelpi la erozion, la veterdisfalon kaj la malplibonigon de la grundoj.

### Edafologio pri medio 
Studo de la influo de la homaj agadoj sur la pedosfero; grunda poluo kaj purigado de la poluaj grundoj, perturboj al la akvaj fluoj, protektoj al la malsekejoj kaj daŭripova agrikulturo.

## Eksteraj ligiloj 
*  Kial studi grundojn? 

## Vidu ankaŭ 
Edafo


Kategorio:Ekologio
Retkomunumo

**Retkomunumo** aŭ **Virtuala komunumo** aŭ **Socia retejo** estas socia grupo de homoj kun similaj interesoj, kiuj interagas precipe pere de komunikiloj kiaj la Interreto aŭ similaj proceduroj.

Interreto faciligas kaj rapidigas kontaktojn, ĝi speciale faciligas serĉon de personojn kun similaj interesoj — tio kaŭzis aperon de pluraj virtualaj komunumoj post apero de Interreto. Kiel ekzemploj de virtualaj komunumoj oni povas nomi forumojn, babilejojn, viki-projektojn, retpoŝtajn grupojn.

La eksploda disvastigo de la Interreto ekde la mezo de la 1990-aj jaroj kaŭzis la dismultiĝon de virtualaj komunumoj. La naturo de tiuj komunumoj estas diversa kaj la utiloj ne estas nepre konsciitaj de multaj.

Malsamaj virtualaj komunumoj havas malsamajn nivelojn de interrilatado kaj partopreno inter siaj membroj. Ne malsame al tradiciaj sociaj grupoj aŭ kluboj, virtualaj komunumoj ofte disiĝas en subgrupoj aŭ disiĝas por formi novajn komunumojn.

Per komunikado en virtuala komunumo partoprenanto de tiu kreas „virtualan personecon“, kiu povas diferenci de la reala. Ekzemple, virtualulo povas pli aktive aŭ eĉ agresive eldiri siajn opiniojn, kion li ne faras en eksterreta vivo, aŭ li povas prezenti sin sub nevera nomo, alia sekso kaj aĝo. Ĉar teknike facilas agi nome de kelkaj virtualaj personoj, tia praktiko estas sufiĉe disvastiĝinta, interalie ankaŭ en Vikipedio („sock puppets“ angle); normale uzo de kelkaj personecoj fare de unu persono estas konsiderata neetika aŭ eĉ estas malpermesita (vidu en Vikipedio: :en:Wikipedia:Sock_puppetry).

## Vidu ankaŭ 
* Retkulturo
* Babilejo
* Peranto de sociaj retejoj

Kategorio:Sociologio
Kategorio:Interreto
Bunta niltavo

La **Bunta niltavo** (***Niltava vivida***) estas birdo de la familio de Muŝkaptuledoj kaj de la genro *Niltava* kiu enhavas speciojn de tre bluaj maskloj ĉefe en la supraj partoj kun brunaj inoj.

Temas pri specio ege simila al la samgenraj Ruĝecventra niltavo, Sumatra niltavo kaj Davida niltavo. La masklo havas malhelbluajn al nigrecajn vizaĝon, gorĝon kaj flugilojn, dum la krono, nuko, ŝultro, dorso, pugo kaj vosto estas malhelbluaj sed kun ne tiom brile helbluaj nuancoj (kiom ĉe la Davida niltavo). La subaj partoj estas heloranĝaj ankaŭ ĉe tiu specio, sed la ĉefa distingilo kiu nomigas la specion estas ke ĝi montras pli **multkolorajn nuancojn** ekzemple en dorso kaj en pinto de flugiloj, kiuj estas brunecaj kaj olivverdecaj; ankaŭ la oranĝakoloro suba estas tre brila kaj safrannuanca. La ino estas ĝenerale bruneca, ĉar temas pri evidenta kazo de seksa duformismo.

Ĝi troviĝas en Ĉinio, Barato, Laoso, Birmo, Tajvano, Tajlando kaj Vjetnamio. Ties natura habitato estas subtropikaj aŭ tropikaj humidaj montarbaroj.

## Referencoj 
* BirdLife International 2004. Niltava vivida. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Azio
Oberhasli (distrikto)

La **distrikto Oberhasli** estis ĝis la 31-a de decembro 2009 administra unuo de Kantono Berno. Ĝi havis 7771 loĝantojn la 31-an de decembro 2008. Ĝia ĉefloko estis la komunumo Meiringen. Kun efiko de la 1-a de januaro 2010 ĝi estis dissolvita kaj integrita al la nova administra distrikto Interlaken-Oberhasli.

## Geografio 
La distrikto Oberhasli troviĝas en la Alpoj en Berna Oberlando en sudoriento de Kantono Berno en la fontregiono de la grava rivero Aro. La distrikto etendiĝas en la tiel nomita **Hasli-Valo**, kiel la regiono ankaŭ nomiĝas. Estante laŭ areo kun 551 km² laŭ areo la dua plej granda kaj laŭ nombro da loĝantoj la dua plej malgranda distrikto de la kantono ĝi sekve estas kun nur 14,1 loĝantoj po km² la plej maldense loĝata distrikto de la kantono. Multnombraj glaĉeroj kiel la Ar-Glaĉeroj, Stein-Glaĉero kaj aliaj kovras kiel neloĝeblaj glacidezertoj grandan parton de la distrikta teritorio.

## Trafiko 
La distrikto Oberhasli estas pro la multnombraj montpasejoj tra la Alpoj trafikstrategie grava. Tra Brünig-Pasejo krom la nacia aŭtovojo A8 pasas la la Brünig-Fervojo de Lucerno al Interlaken kun flanka linio al Meiringen kaj Innertkirchen. La Brünig-Fervojo estas la ununura mallarĝŝpura trajnlinio de Svisaj Federaciaj Fervojoj. Aliaj gravaj pasejoj, kiuj kondukas al la Hasli-Valo estas Grimsel-Pasejo kaj Susten-Pasejo.

## Historio 
En mezepoko Oberhasli estis imperilibera lando sub la administrado de landĉefo. Ĝi alianciĝis en la jaro 1275 kiel samrajta partnero kun la urbo Berno. Kiam en la jaroj 1310 kaj 1311 reĝo Henriko la 7-a pandigis la landon al la senjoroj de Weissenburg, la landanoj provis liberiĝi vane de tiu servuteco. Kvankam la ribelo de 1334 estis sensukcesa, la bernaj trupoj povis atingi la transigon de la pando al la urbo Berno kaj tiel la oberhaslianoj povis konservi siajn privilegiojn ĝis la Helveta Revolucio en la jaro 1798.

## Komunumoj de la distrikto Oberhasli 
La distrikto Oberhasli konsistas (stato en 2009) el 6 komunumoj, el kiuj la ĉefloko Meiringen estas la plej granda. Jen la listo:

## Eksteraj ligiloj 
* La distrikto Oberhasli en la Historia Leksikono de Svislando
* 


-
LaTeX

'*** aŭ – en plata teksto – **LaTeX*' (prononco  aŭ , sed ne kun  kiel en *latekso*) estas sistemo de teksta kompostado, kies celo estas faciligi la kreadon de libroj aŭ sciencaj kaj teknikaj dokumentoj, kiuj enhavas matematikajn formulojn.

 estas granda aro da makrooj, skribitaj en la jaro 1984 de Leslie Lamport per la lingvo [[TeX|]].  estas ege uzata por komposti akademiajn artikolojn, disertaciojn kaj teknikajn librojn, ĉar la tipografia kvalito atingebla kompareblas al tiu de scienc-libraj eldonejoj unuarangaj. Ĝi estas libera programaro laŭ permesilo LPPL.

## Eksteraj ligiloj 
* Oficiala TTT-ejo de 
* Plia subteno por Esperanto troviĝas per la pakaĵo *babel-esperanto* ĉe CTAN.

Kategorio:TeX
Kategorio:Libera programaro
Metztitlán

**Metztitlán** estas unu el la 84 komunumoj de la meksika subŝtato Hidalgo, kiu situas en la centra Meksiko norde de la urbo de Meksiko. La ĉefurbo de la komunumo estas Metztitlán. La kodnumero de la komunumo laŭ la INEGI, do laŭ la nacia geografia instituto estas 13037.

## Geografio 
La komunumo havis en 2005 (lasta popolnombrado de la INEGI) 20123 loĝantojn. El tiuj estis 9367 viroj kaj 10756 virinoj. La komunumo havas surfacon de 814,7&nbsp;km². La meza alteco (de la ĉefurbo) estas 1320 metroj super la marnivelo.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
*Metztitlán  en *Enciclopedia de los Municipios de México* ()

Kategorio:Komunumoj de Hidalgo
Monaĥejo Hovhannavank

**Hovhannavank** () aŭ **Monaĥejo Sankta Johano** estas armena monaĥejo kiu troviĝas en la *marzo* Aragacotno, je 20 kilometroj norde de Erevano kaj je 5 km sude de Saghmosavank, en la valo Kasaĥo. Ĉi tiu monaĥejo estis grava eklezia centro.

200px|eta|maldekstre|Monaĥejo Hovhanank
La historio de Hovhanavank venas, laŭ la historiisto de la 17-a jarcento Zakaria Kanakerci, ekde la kristaniĝo de Armenujo en la 4-a jarcento: Sankta Gregorio la Iluminanto konstruigis la preĝejon *Surb Karapet* kun la celo gardi la relikvojn de sankta Johano la Baptisto; laŭ la historiisto, la preĝejo estis restaŭrita en la jaro 553.

Kategorio:Armena Apostola Eklezio
Kategorio:Monaĥejoj de Armenio
Amberd

200px|eta|dekstra|Monaĥejo kaj fortikaĵo Amberd
**Amberd** armene **Անբերդ** estis armena urbo en la *marzo* Aragacotno. Nuntempe nur restas ruinoj de fortikaĵo kaj monaĥejo. La fortikaĵo, konstruita en la 7-a jarcento sur roka monteto, estis parto en la Mezepoko de defenda sistemo kiu kontrolis la plataĵon de la Monto Ararato. Ĝi estas unu el la raraj atestaĵoj de la militista armena arkitekturo de la Mezepoko. La preĝejo estis konstruita de la princo Vahram Vaĉutjan, en 1026. La uzata materialo estis la tofo (vulkana ŝtono), tipa de la armenaj konstruaĵoj.

Amberd ankaŭ estis ĉefurbo de Armenio en la Mezepoko. Prenita de la selĝukoj en la 11-a jarcento, kaj poste detruita de la mongoloj en la 12-a jarcento.

## Galerio 

Image:Amberd.jpg|Preĝejo-monaĥejo de Amberd.
Image:Churchambertf.jpg|Preĝejo.
Image:Map of Amberd.gif|Plano de la loko kaj la ĉirkaŭaĵoj.

Kategorio:Monaĥejoj de Armenio
Kategorio:Malaperintaj urboj
Kategorio:Fortikaĵoj en Armenio
Károly Czirják

**CZIRJÁK Károly** [cirja'k] estas hungara lokhistoriisto, bildkartkolektisto, amatorfotisto, naskita la 12-an de januaro 1964 en Topliţa (Harghita).

## Libroj
**Borszék és Maroshévíz korabeli képeslapok tükrében*(2002),
**A maroshévízi református egyház rövid története* (2003),
**A maroshévízi római katolikus egyház története* (2006),
**Maroshévíz jeles szülöttjei* (2007),
**Dr. Urmánczy Nándor élete és munkássága* (2008),
**A Czirjákok a történelem forgatagában*, (2009)
**Taplóczától Maroshévízig*, monografio de la urbo, [2010].
## Ekspozicioj
* Borsec, Miercurea Ciuc, Sfântu Gheorghe, Budapest kaj Topliţa (Harghita).
## Fonto
*Erdélyi Magyar Kikicsoda, 2010.

Kategorio:Rumanujaj hungaraj lokhistoriistoj
Saltoŝnuro

eta|Pentraĵo de virino tenanta saltŝnuron, frua 19-a jarcento
eta|Ŝnursaltado de knabino
eta|Saltŝnuro kun lignaj manteniloj
**Saltoŝnuro** estas sportilo por korpekzercoj de infanoj kaj plenkreskuloj. Saltoŝnuro povas esti ĉu sinteza, el vegetala fibro aŭ leda ŝnuro. Oni uzas ĝin kiel unu el sportiloj dum ekzercado pri ritma gimnastiko aŭ kiel amuzilo, kaj ankaŭ kiel rimedo por plibonigi kunordigo-kapablon kaj korpuloman eltenivon en nekonkurenca sporta medio.

Tradicie en mediteraneaj landoj ŝnursaltado estis unu el la plej ŝatataj ludoj por knabinoj, kiuj kutime kantis ritmajn kantojn por faciligi la saltadon kaj plidistriĝi; lastatempe ties uzado ampleksiĝis al plenkreskuloj (kiel sportilo, dekomence ĉe boksistoj) kaj al knaboj ĉefe dum geludado.

Oni povas salti ŝnuron sola aŭ kunlabore. Ambaŭkaze la uzo karakteriziĝas per la rotacio de la ŝnuro tiel, ke ĝi ĉirkaŭas la korpon, kaj la salto starante en la sama loko, kiu komenciĝas kiam la ŝnuro "vipas" sur la planko.

## Sola saltado 
Saltado sole estas ĉefe karakterizita per la uzo de ŝnuro kiel sporta rimedo, aŭ turn-bazita ludo destinita por du ludantoj - kiam ludanto tenas turnon kaj rajtas salti sur ŝnuron tiel longe kiel li ne malsukcesas.

La klasika metodo implikas turni la ŝnuron dum la manoj restas fiksitaj en loko (rilate al la korpo), kaj nur la manradikoj moviĝas. Pli kompleksaj metodoj inkluzivas kruci la brakojn dum la rotacio de la ŝnuro, salti malantaŭen aŭ pinĉi la manojn.

## Kunlabora saltado 
Kunlabora Saltado estas ludo desegnita por almenaŭ tri ludantoj, kaj ne estas uzata kiel sporta rimedo. Du ludantoj turnas la ŝnuron kunordige movante siajn manojn en granda cirklo. La resto de la ludantoj devas penetri en la areon ĉirkaŭitan de ŝnuro, kaj salti en ĝin kelkajn ĉirkaŭvojojn de ŝnuro-rotacio. La nombro kutime kalkulas per ritme kantata ludkanto, kantata de ĉiuj partoprenantoj. La rotacio kaj saltoj estas planitaj laŭ la akĉentitaj silaboj de la kanto. En tiu ludo de pli ol tri ludantoj, certa punkto en la kanto estas signo por la eniro de alia ludanto en la malvastan spacon en la ŝnuro. Por tempodaŭro, du ludantoj saltas kune, kaj ĉe la fino de la antaŭselektita kanto, la unua ludanto retiriĝas (daŭre, sen interrompado de la ŝnurmovado), kun la venonta ludanto komencas salti laŭ la kanto denove. La unua ludanto en la vico determinas la ordon kaj formon de la saltoj, kiuj fariĝas ĉiam pli kompleksaj laŭ la ritmo de la elektita kanto. Ĉiu, kiu haltigas la movadon de la ŝnuro dum saltado, estas malkvalifikita kaj anstataŭas unu el la infanoj tordante la ŝnuron. Kutime la eniro al la saltanta spaco estas farita de la flanko, kie la ŝnuro malsupreniras al vi, tamen progresintaj ankaŭ eniras de la kontraŭa flanko kaj kombinas enirejojn de ambaŭ flankoj. La ludo ankaŭ povas esti ludata per du ŝnuroj, kiuj turniĝas per ambaŭ manoj de ĉiu ŝpinanto en kontraŭaj direktoj, postulante pli da lerteco en saltado por ne esti malkvalifikita.

Kategorio:Sportiloj
Courteney Cox

**Courteney Bass Cox Arquette** (naskiĝis la 15-an de junio 1964 kiel *Courteney Bass Cox* en Birmingham, Alabamo) estas usona aktorino. Al ŝiaj plej gravaj sukcesaj roloj apartenas la televida serio *Friends* kaj la hororfilma trilogio *Scream*.

Ŝi ekstudis internan arĥitekturon, sed baldaŭ ĉesis la studadon favore al fotomodela kariero en Novjorko. Ŝi pozis sur titolpaĝoj de etaj magazinoj kaj rolis en diversaj reklamfilmetoj. Krom tio ŝi vizitis aktoradan instruon. Ŝi famiĝis en 1985, kiam ŝi aperis en videofilmeto de Bruce Springsteen por *Dancing in the Dark*.

Post tio, ŝi ricevis la ĉefrolon en la televida serio *Misfits of Science*, kiu ĉesis post 16 partoj. Ŝi ludis en 1987 en kineja filmo *Masters of the Universe*.

Ŝi ludis en pluraj filmoj, serioj, sed ŝi akiris atenton pro ŝia amrilato al aktoro Michael Keaton (1989-1995). Ŝi sukcesis en la filmo *Ace Ventura* (1994), kiu donis impeton al ŝia kariero kiel partnero de Jim Carrey.

Ŝia grava trarompo okazis per la serio *Friends* ekde 1994 dum dek jaroj. Akompanis ŝian sukceson en la serio la ludo en la hororfilma triologio *Scream*. Dum la laboro ŝi konatiĝis kun aktora kunlaboranto David Arquette, kun kiu ŝi edziniĝis en 1999. Ŝi naskis filinon en 2004, ili divorcis en 2010.

## Eksteraj ligiloj 
* Courteney Cox en IMDb

Kategorio:Usonaj aktoroj
Kategorio:Usonaj fotomodeloj
Alianco por Italio

**Alianco por Italio** (**ApI**, itale ''Alleanza per l'Italia'') estis centrisma politika partio en Italio, kiu ekzistis inter 2009 kaj 2016.

La partio, kiu estas priskribita en ĝia manifesto kiel "demokrata, liberalulo, populara" kiel oponita ambaŭ al "dekstrula popolismo" kaj la "socia-demokrata maldekstro, sperta kun alta kaj neforgesebla valoro, ankoraŭ de nun elkurita", estis lanĉita la 11-an de novembro 2009 de Francesco Rutelli, eksa gvidanto de la partio Margherita aŭ Demokratio estas Libereco – La Lekanto (DL) kaj ĉe tiu tempa senatano de la Demokrata Partio (DP).

La unua nacia kongreso de la partio, kies nomo kaj simbolo estos elektita tra enreta voĉdonado, estas enhorarigita je la 11-a kaj 12-a de decembro 2009 en Parmo.

## Historio 
### Fundamento 
La 11-an de novembro, kune kun multaj aliaj, Rutelli prezentis la nomon kaj la emblemon de la nova partio, ambaŭ provizoraj. La partio estis oficiale lanĉita dum nacia kongreso en Parmo la 11-an kaj la 12-an de decembro 2009.

## Gvidantoj 
* Prezidanto: Francesco Rutelli (2009–...)
* Proparolanto: Bruno Tabacci (2009–...)

## Referencoj 
## Eksteraj ligiloj 
* 
* 
* 
* Unio por Trentino

Kategorio:Politikaj partioj fonditaj en 2009
Kategorio:Politikaj partioj malfonditaj en 2016
Kategorio:Malaperintaj politikaj partioj de Italio
Lothárd

**Lothárd** [lotArd], kroate **Lotar** estas malgranda vilaĝo en Hungario, en regiono Suda Transdanubio, en departemento Baranya, en Distrikto Pécs.

## Bazaj informoj 
* Areo: 11 &nbsp;km²
* Loĝantaro: 270
* Poŝtkodo: 7761
* Telefonprefikso: 72
* Koordinatoj: 46°00′06″N 18°21'12″E

## Situo 
Lothárd situas sur tre mildaj deklivoj, fine de sakovojo el ĉefvojo Pécs-Mohács. Urboj Kozármisleny troviĝas je 7, Pécs kaj Bóly po 16, Siklós kaj Villány po 20, Harkány kaj Pécsvárad po 23&nbsp;km-oj.

## Historio 
La unua mencio pri la vilaĝo devenis el 1305 laŭ tiama hungara ortografio *"Lotharth"*. Inter 1918-1921 armeo de Reĝlando de serboj, kroatoj kaj slovenoj okupis la vilaĝon.

En Lothárd migra poŝto servas.

## Vidindaĵoj 
* romkatolika lerneja kapelo de 1996
* sonorilostablo de 1902

Kategorio:Vilaĝoj de Hungario
Kategorio:Vilaĝoj en departemento Baranya
József Miholcsa

**MIHOLCSA József** [miholĉa] estas rumanuja hungara skulptisto. Li naskiĝis je la 13-a de junio 1953 en Târgu Mureş. Li estas pli aĝa frato de kameraisto, reĝisoro Gyula Miholcsa

## Biografio
József Miholcsa pristudis arton en sia naskiĝurbo kaj en Kluĵo kaj inter 1977-82 li instruis en sia iama artlernejo, inter 1982-98 li vivis en Târgu Secuiesc. Li faris studvojaĝojn en Barato kaj Nepalo.
## Fonto
*Artportalhttp://artportal.hu/ 

Kategorio:Rumanujaj hungaraj skulptistoj
Imre Kapusi

**KAPUSI Imre** [kapuŝi] estis rumanuja hungara ekonomikisto. Li naskiĝis la 18-an de junio 1884 en Szászrégen kaj mortis la 17-an de aŭgusto 1978 en Seattle, (Usono). 
 
## Biografio
Imre kapusi estis komerclerneja instruisto en Marosvásárhely. Li disertaciis pri la instruado de ekonomiko kaj sociologio. Li estis pioniro de lernejtipo Sanderson en Transsilvanujo. En la 20-aj jaroj li laboris en Győr. 

## Verkoj pli gravaj
**Közgazdasági középiskolát!* (Marosvásárhely, 1921).

## Fonto
**Magyar Életrajzi Lexikon*

Kategorio:Rumanujaj hungaraj ekonomikistoj
Kategorio:Hungaraj ekonomikistoj
Géza Polgár

**POLGÁR Géza** (polga:r) estis hungara aktoro. Li naskiĝis en Toplița (Harghita) la 23-an de februaro 1931 kaj mortis en Miskolc la 17-an de marto 1987.

## Premioj, distingoj 
* Premio Jászai Mari (1966).

## Biografio 
Géza Polgár http://www.imdb.com/name/nm0689030/ finis la aktoran altlernejon en Budapeŝto en 1959 kaj li ludis en Nacia Teatro (Miskolc), Teatro Petőfi (Veszprém), Teatro Csiky Gergely (Kaposvár) kaj Teatro Szigligeti (Szolnok), ekde 1979 ĝis sia morto denove en Miskolc.

## Teatraj roloj plej gravaj 
* Marco (Miller: A view from the bridge,  Pillantás a hídról);
* Alekszej (Visnyevszkij: Optimista tragédia);
* Ádám (Madách I.: Az ember tragédiája);
* ifj. Hábetler János (Fejes E.: Rozsdatemető);
* Stanley (Williams: A streetcar named desire (hungare: A vágy villamosa));
* Othello (Shakespeare);
* Azdak (Brecht: Der kaukasische Kreidekreis, hungare: A kaukázusi krétakör);
* Zorba (Kander–Ebb);
* Színész (Gorkij: На дне, hungare: Éjjeli menedékhely);
* A polgármester (Gogol: A revizor);
* Bokor Miklós (Örkény I.: Vérrokonok);
* Doolittle (Shaw: Pygmalion);
* Tyetyerev (Gorkij: Kis].
* Gloster (Shakespeare: King Lear, hungare: Lear király);
* Tót (Örkény: Tóték);
* Fejedelem (Vörörsmarty M.: Csongor és Tünde);
* Szimeonov-Piscsik (Ĉeĥov: Cseresznyéskert).

## Elektitaj filmaj roloj 
* *Csempészek* (1958)
* *Déltől hajnalig* (1965)
* Dek unu estas pli, ol tri (1976)
* *A piac* (1983)

## Fontoj 
* http://port.hu/adatlap/szemely/polgar-geza/person-26396
* http://mek.oszk.hu/02100/02139/html/sz20/299.html

Kategorio:Hungaraj aktoroj
Kategorio:Transilvaniaj hungaroj
Belvárdgyula

**Belvárdgyula** [belvArddjula], **Belvar,** germane **Belward** estas malgranda unuigita vilaĝeto en Hungario, en regiono Suda Transdanubio, en departemento Baranya, en Distrikto Bóly.

## Bazaj informoj 
* Areo: 17 &nbsp;km²
* Loĝantaro: 420
* Poŝtkodo: 7747
* Telefonprefikso: 69
* Koordinatoj: 45°58′23″N 18°26'00″E

## Situo 
Belvárdgyula situas sur ebenaĵo, fine de sakovojo el ĉefvojo Pécs-Mohács. Urboj Bóly troviĝas je 8, Villány 14, Kozármisleny 15, Siklós 20, Pécs kaj Mohács po 24, Harkány 25, Pécsvárad 26&nbsp;km-oj.

## Historio 
La unua mencio pri Kisgyula devenis el 1285 en formo *"Jula"*. Tiutempe abatejo fondiĝis. La vilaĝo ricevis rajton pri bazarado en 1356. Belvárd komence estis apuda vilaĝo, baldaŭ ĝi unuiĝis kun Kisgyula. Inter 1918-1921 armeo de Reĝlando de serboj, kroatoj kaj slovenoj okupis la vilaĝon.

En Belvárdgyula migra poŝto servas.

## Vidindaĵoj 
* romkatolika preĝejo omaĝe al Dipatrino (Reĝino de Rozario) de 2007
* kalvinana preĝejo de 1754

Kategorio:Vilaĝoj de Hungario
Kategorio:Vilaĝoj en departemento Baranya
Magda Kun

**KUN Magda** estis rumanuja hungara aktorino naskiĝinta kiel **KÚN Magda** la februaro 1912 en Szászrégen mortinta la  en Londono.

## Biografio 
En 1928 Magda Kun iĝis profesia aktorino en la trupo de Jenő Janovics de Kluĵo. Ŝi ludis ankaŭ en Oradea kaj Temeŝvaro, en 1929–30 en Kabareto New York. Ŝi estis anino de jenaj teatroj: *Király Színház*, Teatro Városi, Teatro Magyar, Operetoteatro (Budapeŝto). En 1933 kune kun sia edzo – István Gyergyai – ŝi ludis en Vieno kaj Londono. Pli poste ŝi definitive forlasis Hungarujon. Ŝi ankaŭ multe filmis.

## Teatraj roloj ĉefaj 
* Boriska (Farkas I.: Nótás kapitány);
* Ildikó (Lajtai L.: Sisters);
* Emma (Huszka J)

## Filmaj roloj ĉefaj 
* *A vén gazember* (1932, hungara-germana filmo) - Magda
* *Családi pótlék* (1937) - aktorino

## Fonto 
* Magyar Színházművészeti Lexikon
* hungare kun foto

## Eksteraj ligiloj 
* Ŝia artikolo ĉe Interreta filma datenbazo 

Kategorio:Hungaraj aktoroj
Kategorio:Rumanujaj hungaraj aktoroj
József Éltető

**ÉLTETŐ József** [Wellmann József] estas rumanuja hungara poeto, verkisto, redaktoro naskita  la 11-an de februaro 1944 en Reghin.

## Biografio 
József Éltető studis en Odorheiu Secuiesc, poste en Kluĵo, li havigis al si diplomon de instruisto pri hungara kaj franca lingvoj. Li estis redaktoro de Igaz Szó, dramaturgiisto de la hungara sekcio de Pupteatro de Târgu Mureş.

## Verkoj
**Ismeretlen beszéd*, poemoj., Bk., 1969; 
**Szedett-vedett haramiák*, pupteatraĵo, 1977;
**A hóember szíve*, pupteatraĵo, 1979;
**Történet egy fehér lóról*, romano, Bk., 1979, Bp., 1989.

## Tradukvolumoj
*B. Fundoianu: A költő és árnyéka, kuntrad., Bk., 1972; 
*E. Botta: Sötétlő április, poemoj, Bk., 1978;
*M. Sorescu: Kéményeink füstje, elektitaj poemoj, , Bk., 1980.
## Fontoj
*Romániai magyar irodalmi lexikon

Elteto, J.
Kategorio:Hungaraj tradukistoj
Sándor Simon

**SIMON Sándor** [ŝimon] rumanuja hungara pentristo. Li naskiĝis la 25-an de januaro 1951 en Sărmaşu. Li vivas 
en Francujo.
## Biografio
Sándor Simon studis en artlernejo de Târgu Mureş kaj li vivis por kelkaj jaroj en Bukareŝto. En 1982 li loksidiĝis en Parizo. Ekde la komenco de la 90-aj jaroj li ne plu ekspoziciis.
## Fonto
*Artportal.hu
Caversham (Berkshire)

**Caversham** estas vilaĝo kaj antaŭurbo de Reading, Berkshire, Anglio. 

Dum la mezepoko preĝejo dediĉita al Sankta Maria estis populara pilgrimcelo, kune kun kapelo kaj akvoputo dediĉitaj al Sankta Anna. Inter tiuj kiuj pilgrimis al Caversham estis Katerino de Aragono (1485-1536), reĝedzino de Britio.

La grava batalisto kaj politikisto Vilhelmo Marshal, la 1-a grafo de Pembroke (1146-1219) posedis bienon ĉe Caversham.

Aprilon 1642, dum la angla enlanda milito, okazis akra batalado dum kiu la subtenantoj de la angla parlamento venkis tiujn de Karlo la 1-a: tio kondukis al la parlamentana kapto de Reading.

Kategorio:Urboj de Anglio
Kategorio:Berkshire
Esperanto-Klubo de Katmando

**Esperanto-Klubo de Katmando** (EKKo) estis fondita la 15an de decembro 2009 en Katmando, la ĉefurbo de Nepalo. 

La celo de EKKo estas kunigi geesperantistojn de Katmando-Valo por neoficialaj rendevuoj, vojaĝoj kaj nepre praktikado de Esperanto. Ĝi celas disvastigi la internacian lingvon, praktiki ĝin kaj ankaŭ helpi aliulojn lerni ĝin. Due, ĝi celas helpi/kontribui al la societo, per laboroj je sano, edukado kaj konservado de kulturo ktp.

Ĝi havas sep membrojn:
*Prezidanto: Anil Ratna Tuladhar
*Vicprezidanto: Sharmila Manandhar
*Sekretairo: Kailash Kumar Shrestha
*Kasisto: Navindra Shrestha
*Membroj: Razen Manandhar, Niru Manandhar, Rina Joshi.

Ĝi jam organizis vojaĝon al Nagarkot, Dolkha, Itahari, Dharan, Dhankuta, Hile kaj Chainpur. 
Ĝi okazigis okulsantendaron en Balambhu vilaĝo en oktobro 2009, kien venis ĉirkaŭ 600 vilaĝanoj por kuraciĝi. La klubo ankaŭ farigis operacion de katarakto al 14 homoj kaj disdonis okulvitrojn al 111 vilaĝanoj senpage. Ĝi havas planon okazigi alian okulsantendaron en Jyamrung Vilaĝo de Dhading distrikto.

Subtenoj al la klubo kompreneble estas bonvenaj.

Nun ĝi havas ĝian propran blogejon, kie oni legos iliajn artikolojn pri iliaj aranĝoj kaj vidos fotojn, ĉe: http://esperantokk.blogspot.com. Ankaŭ troviĝas ligoj al blogoj de la membroj kaj aliaj gravaj esperanto-organizaĵoj. Oni povas ilin rekte kontakti je esperantokk @ gmail.com

La membroj jam fariĝis membroj de Nepala Esperanto-Asocio. Kaj ili celas ĉiel helpi, subteni kaj labori por la landa asocio ankaŭ.

La membrojn instruis Razen Manandhar de la  ĝis la  ĉe *School of Creative Communications*, Lalitpur.

Kategorio:Nepalaj Esperanto-asocioj
Murdo en Esperantujo

***Murdo en Esperantujo*** estas originale esperantlingva krimromano pri la vivo de Esperanto-klubo, verkita de Daniel Moirand. Flandra Esperanto-Ligo el Antverpeno eldonis la libron 156-paĝe en la jaro 1988. Okazis en 2010 reeldono en la formoj ePub kaj Mobipocket.

## Recenzoj 
Aperis recenzoj de Pascal Dubourg  en *Literatura Foiro* en decembro 1988, kaj de Sten Johansson. .

## Vidu ankaŭ 
* Privata biblioteko de P. Fiŝo

## Referencoj 
## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 
* Katalogo de Kataluna Esperanto-Asocio

Kategorio:Esperantlingvaj romanoj
Kategorio:Fikciaj esperantistoj
Kategorio:Fikciaj murditoj
Kategorio:Verkoj el la originala esperantlingva literaturo
Kategorio:Libroserio Stafeto de FEL
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Kataluna Esperanto-Asocio
Templana Preĝejo (Londono)

La **Templana Preĝejo** situas en Centra Londono, Anglio, kaj antaŭe estis la angla sidejo de la templanoj.

eta|maldekstra|200ra|Tomboj de mezepokaj kavaliroj en la Templana Preĝejo
La preĝejo konstruiĝis dum la dua duono de la 12-a jarcento kaj konsekriĝis en 1185, verŝajne ĉeeste de Henriko la 2-a (Anglio). Dum la sekvanta jarcento ĝi pligrandiĝis. En 1307, post la abolicio de la templana ordeno, ĝi iĝis reĝa posedaĵo, kaj poste la preĝejo de juraj kolegioj.

En la preĝejo videblas la tomboj de naŭ mezepokaj kavaliroj, inter kiuj la grava batalisto kaj politikisto Vilhelmo Marshal (1-a grafo de Pembroke) (1146-1219).

Kategorio:Religiaj konstruaĵoj de Londono
Kategorio:Templanoj
Birján

**Birján,** kroate **Birjan** estas malgranda vilaĝeto en Hungario, en regiono Suda Transdanubio, en departemento Baranya, en Distrikto Pécs.

## Bazaj informoj 
* Areo: 9 &nbsp;km²
* Loĝantaro: 490
* Poŝtkodo: 7747
* Telefonprefikso: 72
* Koordinatoj: 45°59′49″N 18°22'34″E

## Situo 
Birján situas sur ebenaĵo, laŭ rojo, fine de sakovojo el ĉefvojo Pécs-Mohács. Urboj Kozármisleny troviĝas je 9, Bóly 14, Pécs 17, Villány 19, Siklós 21, Harkány 24, Mohács 29 km-oj.

## Historio 
La loko estis loĝata jam dum la kuprepoko kaj bronzepoko. En 1295 abatejo fondiĝis, kiu ĝis 1543 funkciis. La unua mencio pri la vilaĝo devenis el 1307 laŭ tiama hungara ortografio *"Beran"*. En 1543 la turkoj faris senhoma la vilaĝon. En la 17-a jarcento komence bosnoj, poste hungaroj alvenis. Inter 1918-1921 armeo de Reĝlando de serboj, kroatoj kaj slovenoj okupis la vilaĝon. En 1930 vivis en Birján 356 hungaroj, 105 germanoj, 95 kroatoj kaj 11 ceteraj.

En Birján migra poŝto servas.

## Vidindaĵoj 
* romkatolika klasikisma preĝejo omaĝe al Neĝa Dipatrino de 1840
* fiŝkaptista lago

Kategorio:Vilaĝoj de Hungario
Kategorio:Vilaĝoj en departemento Baranya
Ekonomio de Vjetnamujo

La **ekonomio de Vjetnamujo** evoluis en malferma ekonomia merkato. Ĝi estis libera inter 1963 kaj 1973, kvankam la ekonomia evoluo baziĝis ĉefe je kvin-jaraj ekonomiaj planoj aŭ kvar-jaraj ekonomiaj planoj.

La ekonomio de Vjetnamujo restis stabila dum la 10 unuaj jaroj, antaŭ ol fronti malfacilaĵojn pro la milito, kiu kondukis al nestabila ekonomia kresko, altaj deficitoj de la , alta inflacio kaj komercdeficitoj.

La sudvjetnama registaro devis enkonduki dufoje landan reformon. Gravan rolon ludis Usono pro ekonomia kaj teknika helpo.

## Eksteraj ligiloj 
* Đặng Phong (2004), *Kinh tế Miền Nam Việt nam thời kỳ 1955 - 1975*, Nhà xuất bản Khoa học xã hội, Hà Nội, tháng 12.
* Douglas C. Dacy (1986), *Foreign aid, war, and economic development: South Vietnam, 1955-1975,* Cambridge University Press.
* Trần Văn Thọ chủ biên (2000), *Kinh tế Việt Nam 1955 - 2000: Tính toán mới, phân tích mới*, Nhà xuất bản Thống kê, Hà Nội, tháng 12.
* Ngân hàng Quốc gia Việt Nam (1974), *Kinh tế niên báo*, Sài Gòn.
Imola Csillag

**CSILLAG Imola** *Repolszki Imola*, estas rumanuja hungara tekstilartistino naskita la 16-an de julio 1976 en Reghin Ŝi estas edzino de grafikisto István Csillag.

## Biografio 
Imola Csillag studis en Miercurea Ciuc grafikon kaj en Temeŝvaro tekstilarton. Ŝi instruas tekstilarton kaj pentroarton en sia iama lernejo en Miercurea Ciuc.

## Kreaĵtendaroj 
* 1997 – Hunedoara
* 1998 – Szeged (Hungarujo)
* 1999 – Tescani
* 2000 – Szeged, Zsámbék (Hungarujo)
* 2001 – Borsec, Lăzarea, Miercurea Ciuc
* 2002 – Törökbálint (Hu.), Miercurea Ciuc
* 2004 – Törökbálint (Hu.)
* 2006 – Encs (Hu.)
* 2007 – Jamna (Pollando)
* 2009 – Pusztaederics (Hu.)

## Grupaj ekspozicioj 
* 1994 – Miercurea Ciuc
* 1995 – Miercurea Ciuc, Temeŝvaro
* 1996 – Braŝovo, Miercurea Ciuc, Temeŝvaro
* 1997 – Miercurea Ciuc, Târgu Mureş, Temeŝvaro
* 1998 – Miercurea Ciuc, Temesvár, Târgu Mureş, Tescani
* 1999 –Temesvár, Marosvásárhely, Kolozsvár, Stockholm (Sv.).
* 2000 – Covasna, Miercurea Ciuc
* 2001 – Kolozsvár, Arad, Miercurea Ciuc, Szárhegy, Odorheiu Secuiesc
* 2002 – Miercurea Ciuc, Lugoj, Törökbálint (Hu.),
* 2003 – Miercurea Ciuc, Covasna
* 2004 – Kaposvár, Târgu Mureş
* 2005 – Covasna, Miercurea Ciuc, Târgu Mureş, Gheorgheni
* 2006 – Miercurea Ciuc
* 2007 – Miercurea Ciuc, Nagyszeben, Tarnow (Pollando)
* 2008 – Miercurea Ciuc, Odorheiu Secuiesc, Gheorgheni
* 2009 – Miercurea Ciuc, Odorheiu Secuiesc, Gheorgheni, Nagykanizsa (HU)

## Individuaj ekspozicioj 
* 1998 – Miercurea Ciuc
* 2001 – Odorheiu Secuiesc, Miercurea Ciuc
* 2002 – Miercurea Ciuc
* 2005 – Gheorgheni
* 2009 - Galerio Korunk

## Premioj 
* 2001 – Târgu Mureş – „Ariadne IV.” – tekstilbienalo
* 2004 – Kaposvár – ekstrapremio –– internacia ekspozicio, Rippl-Rónai múzeum
* 2008 – Miercurea Ciuc – rekondiplomo

## Publikplacaj kreaĵoj 
* 1997 – Infanĝardeno „Napocska” (kun István Csillag).
* 1998 – Infanĝardeno „Kisherceg” (kun István Csillag).
* 2007–2008 – Plăieşii de Jos

## Fonto 
* Korunk Galériahttp://www.korunk.org/?q=node/11155

Csillag, I.
Kategorio:Naskiĝintoj en Rumanio
Turo Sacyr Vallehermoso

La **Turo Sacyr Vallehermoso** estas la tria nubskrapulo plej alta de Madrido kaj de Hispanio. Ĝi havas 236 metrojn alte, 52 etaĝojn kaj ĝia konstruado komenciĝis en 2004 kaj finiĝis en la jaro 2008.

La konstruaĵo troviĝas en la madrida kvartalo de Fuencarral-El Pardo, en la nubskrapula komplekso Kvar Turoj Negoc-Areo, kie ankaŭ troviĝas la Turo Ŝparkaso Madrido, la plej alta de Hispanio. La arkitektoj de la projekto dekomence planis altecon de 215 metroj. Ĝia etaĝo estas egal-latera triangulo kies flankoj estas kurvaj.

La Turo Sacyr Vallehermoso gastigas la kvinstelan hotelon *EuroStars Madrid Tower*, kiu okupas 31 etaĝojn (60% de la Turo) kaj ĝi ankaŭ disponigas manĝejon kiu ofertas unikan vidon de la tuta urbo. Probable la turo gastigos oficejojn de entreprenoj kiel Sacyr Vallehermoso kaj Testa Inmuebles.

## Vidu ankaŭ 
* Kvar Turoj Negoc-Areo

Kategorio:Nubskrapuloj en Madrido
Kategorio:Nubskrapuloj inter 200 kaj 249 m
Kategorio:Konstruaĵoj finitaj en 2008
Laupen (distrikto)

La **distrikto Laupen** estis ĝis la 31-a de decembro 2009 administra unuo de Kantono Berno. Ĝi havis 14507 loĝantojn la 31-an de decembro 2008. Ĝia ĉefurbo estis la samnoma urbo Laupen.

## Geografio 
La distrikto Laupen situas ĉe la transiro de la Antaŭalpoj al la Svisa Mezlando sude de la lago Wohlensee, baraĵlago de la rivero Aro kaj norde de la rivero Sense. En okcidento ĝin trafluas de nordo al sudo la rivero Sarino, kiu en la nordo de la distrikto alfluas al Aro. Vaste konata estas la komunumo Mühleberg, ĉar tie situas la unua komerce uzata nuklea centralo de Svislando.

## Najbaraj distriktoj 
La distrikto Laupen limas en nordo kaj oriento al la distrikto Berno, en sudo al la distrikto Sense (Kantono Friburgo), en okcidento al la Lagodistrikto (Kantono Friburgo), kaj en nordokcidento al la distrikto Aarberg. La eksklavo Clavaleyres tute en okcidento ankaŭ limas al la distrikto Broye-Vully (Kantono Vaŭdo).

## Trafiko 
La distrikto Laupen situas inter la svisa aŭtovojo A1 en nordo kaj la svisa aŭtovojo A12 en sudo. En la sudo de la distrikto pasas la grava trajnlinio de Svisaj Federaciaj Fervojoj de Berno al Laŭzano, en la nordo trapasas la distrikton la trajnlinio de Berno-Lötschberg-Sempiono-Fervojo de Berno tra Kerzers al Bielo. Krome de Neuenegg al la urbeto Laupen cirkulas flanka fervojlinio.

## Komunumoj de la distrikto Laupen 
La distrikto Laupen konsistas (stato en 2009) el 11 komunumoj, el kiuj la Neuenegg estas la plej granda. La unika urbo en la distrikto estas la ĉefurbeto Laupen, kiu posedas historian urborajton. Jen la listo de la komunumoj:

## Eksteraj ligiloj 
* Turisma retpaĝaro de la regiono Laupen 
* La distrikto kaj voktejo Laupen en la Historia Leksikono e Svislando
Turo Valencio

La **Turo Valencio** estas nubskrapulo de Madrido en Hispanio.

La nubskrapulo Turo Valencio troviĝas en la vojkruciĝo de la Avenuo Menéndez Pelayo kun la Strato O'Donnell, fronte al unu el la stratanguloj de Retiro. Kun 94 metroj alte kaj 28 etaĝoj, ĝi estas la 15-a plej alta konstruaĵo de la hispana ĉefurbo. Ĝi estis planita kiel rezideja konstruaĵo en 1968 de la arkitekto Javier Carvajal, kaj konstruita en la jaroj 1970 kaj 1973, estante urbestro la estonta prezidanto de la Registaro sub Franco, Carlos Arias Navarro.

La Turo Valencio staras en la malgranda tereno kie antaŭe estis fajrestingistejo, kaj malgraŭ la dubo de la arkitektoj pri la ĝia kvalito, ĝi estis akre kritikata ĉar ĝi ne respektis la stilon de la apudaj konstruaĵoj kaj ĉefe pro la vida proksimeco ekde la Placo Cibelo ĝis la Pordo de Alcalá. Antaŭ la akraj kritikoj, oni devis halti la konstruadon, sed denove komenciĝis sekvasomere, profitante la ferian parentezon de la loĝantaro.

Kategorio:Nubskrapuloj en Madrido